Ďakujem, pán podpredseda, za slovo. Vážené kolegyne, kolegovia, nie som ekonóm a nebudem rozvíjať žiadne teórie o suverenite alebo o harmonizácii daňovej, len rozmýšľam, keďže budem musieť nejako hlasovať, ako na to ísť. Nezdá sa mi jedna vec, čo sa týka nielen krátkodobého, ale aj dlhodobého hľadiska, aby my sme si mohli sami rozhodovať o daniach, ako chceme, pretože Brusel a Európska únia nás tam nebrali alebo, môžeme povedať, nevstupovali sme tam preto, aby sme si robili to, čo chceme. Ale zrejme asi z dlhodobého hľadiska budeme musieť sa prispôsobiť tomu, aký daňový systém bude  v Európskej únii, keď to má byť nejaké súštátie. Nechcem polemizovať o tom aj, čo hovoril tu jeden z predrečníkov, že Európska únia ako keby nerozumela daňovej politike. Tu zase si myslím, že čomu rozumejú, tak to sú financie a to je z toho vyplývajúci daňový systém.  Jediné, čo ma prekvapuje, je, že terajšia opozícia takto vystupuje za daňovú suverenitu tvrdo, ale pritom predchádzajúca politika, pokiaľ je vo vládnej pozícii, robí všetko to, čo chce a čo „rozkáže“ Brusel.  Teraz sa hrajú, že obhajujú národné záujmy, čo sa mi zdá nie príliš konzistentné a úprimné. Som presvedčený, že o nejaký čas, pokiaľ by boli vo vládnej zostave, budú hovoriť opačne. Ďakujem.
Kritika opozície  Všetko čo rozkáže Brusel, ale toto skôr v kontexte kritiky vlády, nie Bruselu. Stance  je ale skôr mierne negatívny keďže naznačuje, že sa musíme prispôsobovať EÚ.